EkBass/fiwiki-20250220-pages-articles huggingface dataset:
Bjørn Dæhlie

Bjørn Erlend Dæhlie (s. 19. kesäkuuta 1967 Elverum, Norja) on norjalainen entinen huipputason maastohiihtäjä. Hän on mitalien määrällä mitattuna kaikkien aikojen kolmanneksi paras talviolympiaurheilija Marit Bjørgenin ja Ole Einar Bjørndalenin jälkeen. Häntä on pidetty kaikkien aikojen parhaana mieshiihtäjänä. Dæhlie voitti vuosina 1992–1998 Albertvillen, Lillehammerin ja Naganon talviolympialaisista yhteensä 12 mitalia, joista kahdeksan on kultaisia. Lisäksi hän saavutti yhdeksän maailmanmestaruutta Lahden, Val di Fiemmen, Falunin, Thunder Bayn, Trondheimin ja Ramsaun MM-hiihdoista vuosien 1989–1999 aikana. Bjørn Dæhlien suhteellinen hapenottokyky oli epävirallisen arvion mukaan maailmanennätysluokkaa. Dæhlien hapenottokyvyksi mitattiin 96 millilitraa painokiloa kohti minuutissa. == Urheilu-uran jälkeen == Huipulla lopetettuaan Dæhlie on suunnittelut hiihtopukuja. Viimeisen kerran Dählie kilpaili helmikuussa 2002 FIS:n Marathon Cupin 63 kilometrin kilpailussa Otepäässä. ==Saavutukset== *MM 1989, Lahti: **50 km (v): 11. sija *MM 1991, Val di Fiemme: **15 km (v): kultaa **4 x 10 km viesti: kultaa **50 km (v): 4. sija **10 km (p): 9. sija *Talviolympialaiset 1992, Albertville: **15 km takaa-ajo (v): kultaa **50 km (v): kultaa **4 x 10 km viesti: kultaa **30 km (p): hopeaa *MM 1993, Falun: **30 km (p): kultaa **4 x 10 km viesti: kultaa **15 km takaa-ajo (v): kultaa **50 km (v): pronssia **10 km (p): 4. sija *Talviolympialaiset 1994, Lillehammer: **10 km (p): kultaa **15 km takaa-ajo (v): kultaa **30 km (v): hopeaa **4 x 10 km viesti: hopeaa **50 km (p): 4. sija *MM 1995, Thunder Bay: **4 x 10 km viesti: kultaa **30 km (p): hopeaa **10 km (p): hopeaa **50 km (v): hopeaa **15 km takaa-ajo (v): 5. sija *MM 1997, Trondheim: **10 km (p): kultaa **15 km takaa-ajo (v): kultaa **4 x 10 km viesti: kultaa **30 km (v): hopeaa **50 km (p): pronssia *Talviolympialaiset 1998, Nagano: **10 km (p): kultaa **50 km (v): kultaa **4 x 10 km viesti: kultaa **15 km takaa-ajo (v): hopeaa *MM 1999, Ramsau: **4 x 10 km viesti: hopeaa **30 km (v): pronssia **10 km (p): 5. sija **15 km takaa-ajo (v): 6. sija == Lähteet == ==Aiheesta muualla== *Virallinen sivu. Luokka:Norjalaiset maastohiihtäjät Luokka:Norjalaiset olympiavoittajat Luokka:Vuonna 1967 syntyneet Luokka:Elävät henkilöt
Koreankuusi

Koreankuusi (Picea koraiensis) on havupuu, joka kasvaa luonnonvaraisena Pohjois-Korean vuoristossa pääasiassa Yalu-joen varrella, Koillis-Kiinassa Jilinin provinssissa ja pienellä alueella Venäjällä Ussuri-joen varrella. Koreankuusi on muodoltaan kartiomainen; oksien kärjet taipuvat ylöspäin. Neulaset ovat tummansinivihreitä, teräväkärkisiä ja murskattaessa hyväntuoksuisia. Picea koraiensis var. pungsanensis on koreankuusen uhanalainen muunnos, jota tavataan vain harvoilla eristäytyneillä alueilla Pohjois-Koreassa.PikkuPuu == Lähteet == == Aiheesta muualla == * Flora of China: Picea koraiensis Luokka:Kuuset Luokka:Aasian puut
Siperiankuusi

Siperiankuusi (Picea obovata) on mäntykasvien heimoon ja kuusten sukuun kuuluva havupuu. Se on usein luokiteltu metsäkuusen (Picea abies) alalajiksi siperianmetsäkuuseksi. Siperiankuusi risteytyy metsäkuusen tyyppialalajin euroopanmetsäkuusen eli euroopankuusen kanssa. Välimuoto tunnetaan suomenmetsäkuusena (Picea × fennica tai Picea abies subsp. × fennica).Suomen Lajitietokeskus: Suomenmetsäkuusi – Picea abies subsp. ×fennica == Ulkonäkö ja koko == Siperiankuusi kasvaa matalammaksi kuin euroopankuusi, enintään 20 metriä korkeaksi. Selvä ero puun olemuksessa euroopankuuseen verrattuna on latvuksen kapeus. Myös siperiankuusen kävyt ovat pienemmät kuin euroopankuusella ja sen nuoret haarat ovat nystykarvaiset. == Lähteet == == Aiheesta muualla == * Kasviatlas 2022: Siperianmetsäkuusen (Picea abies subsp. obovata) levinneisyys Suomessa. Luokka:Kuuset Luokka:Metsäkuuset
Septimius Severuksen riemukaari

Septimius Severuksen riemukaari on riemukaari Roomassa Forum Romanumin luoteiskulmassa. Valkoisesta marmorista valmistettu rakennelma pystytettiin juhlistamaan keisari Septimius Severuksen ja hänen poikiensa Caracallan ja Getan vuonna 202 päättynyttä parthialaisia vastaan käymää voitollista sotaretkeä. Kaari vihittiin käyttöön vuonna 203, mutta ilmeisesti sen rakentaminen oli aloitettu jo Septimius Severuksen ensimmäisen, kymmenen vuotta aikaisemman Parthian-retken jälkeen. Kolme kaarta lepäävät pilareilla, joiden edessä on korokkeilla neljä pylvästä molemmin puolin irrallaan itse riemukaaresta. Eroosion takia niin paljon lietettä ja maata oli irronnut läheisiltä kukkuloilta, että riemukaari oli hautautunut pylväiden juureen asti ennen kuin se kaivettiin esiin maasta. Keskiaikaisen ja uuden ajan alun liikenteen aiheuttamia vauriota voi yhä havaita pylväiden jalustoissa. thumb|left|Pää- ja sivukaaria yhdistävä pieni portti. Alun perin kaari oli rakennettu jalustalle ja sitä lähestyttiin nousemalla portaat Forumin antiikin aikaiselta tasolta. Runsaasti koristellusta pääkaariholvista aukeavat portit sivukaariin – tyyli, jota on jäljitelty monissa uudemmissa riemukaarissa. Eteläpilarissa olevat portaat vievät monumentin huipulle, jossa seisoi keisarin ja hänen poikiensa patsaat nelivaljakon vetämissä vaunuissa sotilaiden ympäröiminä. Septimius Severuksen kuoleman jälkeen vuonna 211 Caracalla antoi murhauttaa Getan ja poistatti hänet asiakirjoista ja muistomerkeistä. Getan nimi ja kuvat poistettiin tällöin myös riemukaaresta (damnatio memoriae). Kaari seisoo lähellä Capitolium-kukkulan juurta. Alun perin kaarelle johti pieni portaikko, kuten Trajanuksen riemukaaressa Anconassa. Jo 400-luvulle tultaessa eroosio oli nostanut maantasoa niin paljon, että kaaren läpi laitettiin ensimmäistä kertaa kulkemaan tie. Keskiajalla toistuvat tulvat toivat niin paljon mutaa ja sedimenttejä matalalle alueelle, jossa Forum sijaitsee, että kaaresta oli enää puolet näkyvissä. == Lähteet == ==Aiheesta muualla== * Arch of Septimius Severus Kuvia ja virtuaalivideo. * Arch of Septimius Severus * Riemukaaren yksityiskohtia * Riemukaaren tietokonemallinnus Luokka:Antiikin Rooman kaupungin rakennukset ja rakennelmat Luokka:Forum Romanum Luokka:Riemukaaret
Alex Yoong

Alexander ”Alex” Charles Loong Yoong (; 20. heinäkuuta 1976 Kuala Lumpur) on malesialainen kilpa-autoilija ja Malesian ensimmäinen ja toistaiseksi ainoa Formula 1 -kuljettaja. == Ura == Yoongin ura alkoi Aasian Formuloissa vuonna 1994, joista hän siirtyi ensin pienempiin eurooppalaisiin Formulasarjoihin kuten Formula Renault (1996–1997), Britannian Formula 3 (1998–1999) ja Formula 3000 (1999). Vaikka hän ajoi muutaman kerran palkintosijoille, menestys oli kohtalaista. Yoong pääsi F1-sarjaan malesialaisen vedonlyöntiyhtiö Magnumin tuella. Hän ajoi kaudella 2001 kolme kilpailua Minardi-tallissa. Sopimusta jatkettiin seuraavalle kaudelle, mutta Yoongilla oli toistuvia vaikeuksia päästä kilpailuihin mukaan, ja Anthony Davidson tuurasi häntä kahden kilpailun ajan. Yoongin otteet paranivat kauden mittaan, mutta hänen sopimustaan ei kauden jälkeen jatkettu. Yoong osallistui F1-sarjassa yhteensä 15 Grand Prix'hin, joista paras sijoitus oli vuoden 2002 Australian Grand Prix'n 7. sija, mutta silloin vain kahdeksan autoa pääsi maaliin asti ja kuudelle parhaalle jaettiin pisteitä. Kaudella 2003 Yoong esitti lupaavia otteita Amerikan Champ Car -sarjassa (entinen CART-sarja) kauden avauskilpailussaan sijoittumalla yhdeksänneksi, mutta hänen kautensa loppui lyhyeen tallin talousvaikeuksien takia. Vuonna 2004 Yoong kilpaili Australian V8 Supercar -urheiluautosarjassa ilman mainittavampaa menestystä, ja on sen jälkeen keskittynyt toimimaan kotimaassaan F1-kilpailujen televisiolähetysten kommentaattorina. Yoong edusti Malesiaa A1 Grand Prix -sarjassa yhdessä Fairuz Fauzyn kanssa. Hän voitti kauden päätösviikonloppuna Shanghaissa sprinttikilpailun ja keräsi lisäksi kaksi kakkossijaa. Seuraavalla kaudella hän voitti kolmesti. Aasian GP2 -sarjassa Yoong ajoi muutaman osakilpailun kaudella 2008-2009. Vuodesta 2006 lähtien Yoong on ajanut kestävysajoja erilaisissa urheiluauto- ja GT-sarjoissa. 6\. joulukuuta 2009 Yoong nimitettiin malesialaistaustaisen Lotus Racing -tallin nuorten kuljettajien kehitysohjelman johtajaksi. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 Pisteet Sijoitus Minardi AUS MAL BRA SMR ESP AUT MON CAN EUR FRA GBR GER HUN BEL ITA Kesk. USA Kesk. JPN 16 0 26. Minardi AUS 7 MAL Kesk. BRA 13 SMR DNQ ESP DNS AUT Kesk. MON Kesk. CAN 14 EUR Kesk. GBR DNQ FRA 10 GER DNQ HUN BEL ITA 13 USA Kesk. JPN Kesk. 0 20. == Aasian GP2 -tulokset == Kausi Talli 1 2 3 4 5 6 7 8 9 10 11 12 Pisteet Sijoitus 2008–2009 My Qi-Meritus Mahara CHN FEA 14 CHN SPR 9 DUB FEA Kesk. DUB SPR C BHR1 FEA BHR1 SPR QTA FEA QTA SPR MAL FEA MAL SPR BHR2 FEA BHR2 SPR 0 25. == Lähteet == * === Viitteet === == Aiheesta muualla == * Virallinen sivu Luokka:Aasian GP2 -kuljettajat Luokka:Elävät henkilöt Luokka:Malesialaiset Formula 1 -kuljettajat Luokka:Vuonna 1976 syntyneet
Makedonianmänty

Makedonianmänty (Pinus peuce) eli peuke on mäntyjen sukuun ja mäntykasvien heimoon kuuluva havupuu. Laji kasvaa luonnonvaraisena Balkanin vuoristossa, yleensä 1 000–2 200 metrin korkeudella ja muodostaa usein puurajan. Se kasvaa parhaimmillaan 35–40 metrin pituiseksi, ja runko voi saavuttaa 1,5 metrin läpimitan. Normaali korkeus on kuitenkin 10–18 metriä.Leena Hämet-Ahti, Annikki Palmén, Pentti Alanko ja Peter M. A. Tigerstedt: Suomen puu- ja pensaskasvio. Dendrologian Seura - Dendrologiska Sällskapet 1992. s. 83 Parhaiten se menestyy valoisalla paikalla, mutta se on kotiseudullaan huomattavan varjonkestävä ja kasvaa jopa metsäkuusen alla. Laji on kasvaa nimensä mukaisesti Makedoniassa sekä muualla etelä-Balkanilla ja kasvaa yleensä tuoreissa keskiravinteisissa metsissä tai kallioilla. ==Kuvaus== Neulasia on viisi yhdessä samassa kääpiöoksassa, ja pituudeltaan ne ovat 7–12 senttimetriä. Kävyt ovat pituudeltaan yleensä 8–15 senttimetriä. Siemenet ovat 7 millimetrin mittaisia, ja niissä on 1,5 senttimetriä pitkä siipi. Makedonianmänty alkaa tehdä siemeniä jo 25 vuotiaana. Siemeniä levittää tuuli, mutta usein asialla voi olla myös pähkinähakki. Makedonianmänty on kestävä, mutta valoa vaativa koristekasvi sekä viljelymetsäpuu Rovaniemen korkeudelle asti I-VI kasvuvyöhykkeillä. ==Taudit ja tuholaiset== Makedonianmänty on kestävä tervasrosoa vastaan, vaikka tauti heikentää hieman sen kasvua. ==Kuvia== Kuva:Pinus peuce Maliovitsa.jpg|Puita luontaisella levinneisyysalueellaan Malovitsassa, Rilan vuoristoalueella Kuva:Pinus peuce snow.jpg|Makedonianmänty talvella Kuva:Harz an Zapfen.JPG|Käpyjä == Lähteet == Luokka:Männyt Luokka:Silmälläpidettävät kasvit
Robin Warren

J. Robin Warren (11. kesäkuuta 1937 Adelaide, Etelä-Australia – 23. heinäkuuta 2024 Perth, Länsi-Australiahttps://www.medicalrepublic.com.au/farewell-to-a- giant-of-pathology-and- medicine/109345https://www.ausbiotech.org/news/remembering-nobel-laureate- professor-robin-warren-ac) oli australialainen patologi ja tutkija, joka löysi helikobakteerin vuonna 1979. 1980-luvulla hän osoitti yhdessä Barry Marshallin kanssa, että gastriitti, mahalaukun limakalvon tulehdus sekä vatsalaukun ja pohjukaissuolen haava johtuvat tästä bakteerista. Vuonna 2005 Warren jakoi Nobelin lääketieteen palkinnon yhdessä Marshallin kanssa näistä helikobakteeriin liittyvistä tutkimuksista. == Lähteet == == Aiheesta muualla == * Lyhyt elämäkerta Luokka:Australialaiset tieteilijät Luokka:Patologit Luokka:Nobelin fysiologian tai lääketieteen palkinnon saajat Luokka:Vuonna 1937 syntyneet Luokka:Vuonna 2024 kuolleet
Barry Marshall

Barry James Marshall (s. 30. syyskuuta 1951 Kalgoorlie, Länsi-Australia) on australialainen lääkäri ja kliinisen mikrobiologian professori Länsi- Australian yliopistossa. Hän osoitti 1980-luvulla yhdessä Robin Warrenin kanssa ensimmäistä kertaa, että erilaiset mahan tulehdustilat kuten mahalaukun limakalvon tulehdus sekä vatsalaukun ja pohjukaissuolen haava voivat aiheutua helikobakteerista. Aikaisemmin oli laajalti uskottu kyseisten vaivojen aiheutuvan stressistä, vahvasti maustetusta ruuasta ja runsaasta alkoholinkäytöstä. Vuonna 2005 Marshall ja hänen pitkäaikainen kollegansa Robin Warren palkittiin tästä tutkimustyöstä Nobelin lääketieteen palkinnolla. == Lähteet == Luokka:Australialaiset lääkärit Luokka:Mikrobiologit Luokka:Vuonna 1951 syntyneet Luokka:Elävät henkilöt Luokka:Nobelin fysiologian tai lääketieteen palkinnon saajat
OKB

OKB (, suom. läh. ’Kokeellinen suunnittelutoimisto’) oli Neuvostoliitossa käytetty nimitys lentokoneteollisuuden suunnittelutoimistoille tuotantojärjestelmässä, jossa suunnittelu ja valmistus oli erotettu (eli valmistus oli ulkoistettu). Kunkin suunnittelutoimiston nimi oli OKB-numero, mutta eräät niistä tunnettiin myös toimistojen pääsuunnittelijoiden nimillä. Esimerkiksi OKB-51-toimistoa johti Pavel Suhoi ja siitä tuli aikanaan OKB Suhoi. Pääsuunnittelijoiden nimet jäivät elämään organisaatioissa vielä nimimiesten siirryttyä eläkkeelle ja kuoltua. Vielä 1990-luvulla nimet yleensä siirtyivät osittain yksityistetyillekin venäläisille ilmailu-, avaruus- ja puolustusvälineteollisuusyrityksille. Nämä valtion organisaatiot eivät valmistaneet suunnittelemiaan lentokoneita, helikoptereita, ohjuksia jne. Niillä kuitenkin oli merkittävää tuotantokapasiteettia prototyyppien valmistukseen. Tämä selittää nimen. == Ilmailu- ja avaruusteollisuuden OKB:t == *KB-1 – V. M. Šabanov *OKB-1 – Sergei Koroljovin suunnittelutoimisto, joka suunnitteli ohjuksia, kantoraketteja ja avaruusaluksia *OKB-2 – MKB Radugan alkuperäinen nimi (OKB-155-2) *OKB-4 – Molnija *OKB-19 – Švetsov, Solovjov – nykyisin "Perm MKB" *OKB-20 – Klimov, Omsk-Motors *OKB-23 – Mjasištšev (myös OKB-482), raskaat pommikoneet *OKB-24 – Mikulin, lentokoneiden voimalaitteet *OKB-26 – Klimov, lentokoneiden voimalaitteet *OKB-39 – Iljušin, matkustajalentokoneet ja kuljetuslentokoneet *OKB-45 – Klimov, lentokonemoottorit *OKB-49 – Berijev, lentoveneet *OKB-51 – Suhoi, hävittäjälentokoneet, taitolentokoneet *OKB-52 – Vladimir Tšelomei – raketit, rakettimoottorit *OKB-86 – Robert Bartini, lentokoneet *OKB-115 – Jakovlev, hävittäjälentokoneet *OKB-117 – Klimov, lentokonemoottorit *OKB-120 – Ždanov *OKB-124 – tätä ei ole nimetty pääsuunnittelijan mukaan; toimisto suunnitteli Tu-121-lentokoneen jäähdyttimet *OKB-134 – Spetstehnika Vympel NPO *OKB-140 – ei nimettyä pääsuunnittelijaa; toimisto suunnitteli Tu-121:n käynnistysgeneraattorit *OKB-153 – Antonov, kuljetuslentokoneet (nykyisin ukrainalainen yritys) *OKB-155 – MiG (aiemmin Mikojan–Gurevitš), hävittäjälentokoneet *OKB-155-2 – nykyisin MKB Raduga *OKB-156 – Tupolev, matkustajalentokoneet, pommikoneet *OKB-165 – Ljulka, NPO Saturn *OKB-240 – Vladimir Jermolajev *OKB-256 – Tsybin *OKB-276 – Kuznetsov, lentokonemoottorit *OKB-300 – Tumanski, lentokonemoottorit *OKB-301 – Lavotškin, hävittäjälentokoneet, satelliitit *OKB-329 – Mil, helikopterit *SKB-385 – Viktor Makejev *OKB-938 – Kamov, helikopterit *OKB-458 – Tšetverikov *OKB-478 – Ivtšenko *OKB-586 – Mihail Jangel (nyk. KB Južnoje), ohjukset, raketit, rakettimoottorit
Pompeia Sulla

Pompeia Sulla oli Julius Caesarin toinen vaimo. Pompeian vanhemmat olivat Quintus Pompeius Rufus ja diktaattori Sullan tytär Cornelia Sulla. Pompeiasta tuli Caesarin vaimo joskus sen jälkeen kun tämän ensimmäinen vaimo Cornelia Cinnilla kuoli vuonna 69 eaa. He menivät kuitenkin naimisiin ennen kuin Caesar valittiin pontifex maximus -papiksi vuonna 63 eaa. Pontifexin vaimon tehtävänä oli järjestää Bona Dea -palvontamenot omassa kodissaan. Vain naisilla oli pääsy tähän tapahtumaan. Syntyi skandaali, kun selvisi, että Publius Clodius Pulcher oli naiseksi pukeutuneena salaa päässyt Caesarin taloon menojen aikana. Todennäköisesti perättömien huhujen mukaan tarkoituksena oli päästä lähempään kontaktiin Pompeian kanssa. Vaikka Caesar itse sanoi uskovansa, että Pompeia oli syytön tapahtuneeseen, otti hän kuitenkin avioeron vaimostaan. Caesarin mukaan hänen perheenjäsentensä tuli olla paitsi syyttömiä myös vapaita kaikista rikosepäilyistä. Luokka:Antiikin Rooman naiset Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Strobusmänty

Strobusmänty (Pinus strobus) on havupuu, joka kasvaa luonnonvaraisena Pohjois- Amerikan itä- ja koillisosissa, Newfoundlandista Appalakkien vuoriston kautta Georgian pohjoisosiin. Strobusmännyn neulaset ovat viiden ryhmissä yhdessä samassa kääpiöoksassa. Ne ovat taipuisia, sinivihreitä, hienosti sahalaitaisia ja 5–14 senttimetriä pitkiä. Neulaset säilyvät tavallisesti noin 18 kuukautta. Kävyt ovat vaaleanruskeita, kapeita ja 8–20 senttimetriä pitkiä, täysin avautuneena 4–5 senttimetriä leveitä. Siemenet ovat 4–5 millimetriä pitkiä ja niissä on 15–20 millimetriä pitkä siipi tuulilevitystä varten. Käpysadossa on huippu aina 3–5 vuoden välein. Strobusmänty saavuttaa yleisesti 200 vuoden iän, mutta parhaimmillaan jopa 400 vuoden iän. Se kasvaa parhaiten viileässä ja kosteassa ilmastossa. Strobusmänty on itäisen Pohjois-Amerikan korkeimmaksi kasvava puulaji. Sen tiedetään kasvaneen jopa 70 metrin pituiseksi. Tyypillisimmillään se kasvaa 25–35 metriä korkeaksi ja 1–1,6 metriä paksuksi. Puu kestää metsäpaloja melko hyvin ja paloista säilyneet puut siementävät paloalueita uudelleen. Puhtaissa strobusmänniköissä rungot ovat tavallisesti oksattomia puoleen väliin saakka, sekametsissä puut kohoavat kaikkien muiden yläpuolelle. Strobusmäntyjä kasvatetaan laajalti metsätaloudessa niiden luonnonvaraisella esiintymisalueella. Erilaisia lajikkeita on jalostettu runsaasti koristekasvikäyttöön. Monet niistä ovat hidaskasvuisia kääpiölajikkeita. == Lähteet == == Aiheesta muualla == *Laji.fi: Strobusmänty (Pinus strobus) *United States Department of Agriculture (USDA): Pinus strobus *Conifers.org: Pinus strobus *Dr. Duke's Phytochemical and Ethnobotanical Databases: Pinus strobus *Centre for Agriculture and Biosciences International (CABI): Pinus strobus (eastern white pine) Luokka:Männyt
Suur-Albania

Suur-Albania on ajatus kaikki albaanialueet kattavasta kansallisvaltiosta, jota erityisesti albaaninationalistit ovat toivoneet ja tavoitelleet. Se sisältäisi nykyisen Albanian lisäksi myös Serbiasta nyttemmin itsenäiseksi julistautuneen Kosovon ja hiukan sen lähialueita muualla Serbiassa, Pohjois- Makedonian länsiosan, osan Luoteis-Kreikkaa ja Montenegron eteläosan. Vuonna 2010 julkistetun kyselyn tulokset paljastavat, että suurin osa Balkanilla asuvista albaaneista kannattaa ajatusta yhtenäisestä albaanivaltiosta. Albaniassa vastaajista 62 % haluaisi Suur-Albanian, Kosovossa 81 % ja Makedoniassa 51,9 %.BalkanInsight: Poll Reveals Support for 'Greater Albania' == Lähteet == Luokka:Albanian politiikka Luokka:Irredentismi
Quintus Caecilius Metellus Pius

Quintus Caecilius Metellus Pius (kuoli 63 eaa.) oli roomalainen sotilas ja poliitikko. Pius aloitti uransa Sullan legaattina Rooman luokkasodassa. Hän taisteli Sullan puolella sisällissodan aikana. Kun Sullasta tuli diktaattori ehdotti hän Piusta pontifex maximus -papiksi. Vuonna 80 eaa. Pius valittiin konsuliksi ja hänet lähetettiin tämän jälkeen prokonsuliksi Ulomman Hispanian (Hispania Ulterior) provinssiin. Seuraavat kahdeksan vuotta hän taisteli Iberian niemimaalla Hispanian sodassa Quintius Sertoriusta vastaan yhdessä Gnaeus Pompeiuksen kanssa. Palattuaan Roomaan Sertoriuksesta saadun voiton jälkeen Piukselle myönnettiin triumfi. Pius kuoli noin vuonna 63 eaa. Frontinus mainitsee Piuksen useaan otteeseen sodankäyntiä käsittelevässä Stratagemata-kirjassaan. Säilyneissä lähteissä Metellus Pius esitetään kuitenkin iäkkäänä ja saamattomana komentajana. == Lähteet == Luokka:Roomalaiset poliitikot Luokka:Roomalaiset sotilaat Luokka:Ennen ajanlaskun alkua syntyneet Luokka:Vuonna 63 eaa. kuolleet
Blaise Compaoré

Blaise Compaoré (s. 3. helmikuuta 1951 Ziniaré) oli Burkina Fason presidentti vuosina 1987–2014. Hänet syrjäytettiin vallankaappauksella lokakuussa 2014. Compaoré on maan valtapuolue Congrès pour la Démocratie et le Progrèsin perustaja. Sotilaskoulutuksen saaneesta Compaorésta tuli presidentti 15. lokakuuta 1987 verisessä vallankaappauksessa, jossa syrjäytettiin ja tapettiin silloinen presidentti Thomas Sankara. Sankarasta oli tullut presidentti vuoden 1983 vallankaappauksessa, jonka organisaattori Compaoré myös oli. Päästyään presidentiksi hän raivasi tieltään kaksi vallankumousjohtajaa, Henri Zongon ja Jean-Baptiste Boukary Linganin, syyttäen heitä juonittelusta häntä vastaan. Compaoré on vienyt maata kohti demokratiaa, mutta häntä on syytetty vastuulliseksi lehtimies Norbert Zongon murhaan. Vaikka sananvapaus maassa onkin lisääntynyt, Campaoréa on syytetty myös median pelottelusta ja uhkailusta. Thomas Sankaran leski Miriam Sankara syytti presidenttiä myös miehensä salamurhasta. Compaoré valittiin vaaleilla presidentiksi 1991 ja uudelleen 1998. Elokuussa 2005 hän ilmoitti ehdokkuudestaan marraskuun 2005 presidentinvaaleissa. Opposition poliitikot vastustivat hänen asettumistaan ehdolle, sillä vuonna 2000 oli säädetty laki, jonka mukaan yksi henkilö saisi olla presidenttinä vain kaksi perättäistä kautta. Sama laki myös lyhensi presidentin toimikautta seitsemästä viiteen vuoteen. Compaorén kannattajat kuitenkin väittivät, ettei uusi laki sido Compaoréa, sillä tämä oli jo presidenttinä, kun laki tuli voimaan. Compaoré asettui vastustuksesta huolimatta ehdolle, ja hänet valittiin kolmannelle kaudelle 13. marraskuuta 2005. Hän voitti 12 vastaehdokastaan saamalla 80,35 % äänistä. Compaoré valittiin vuonna 2010 neljännelle kaudelle. Vuonna 2013 oppositio aloitti mielenosoitukset syyttäen Compaoréa juonittelusta valtansa laajentamiseksi. Valtapuolueesta loikanneet poliitikot perustivat uuden poliittisen liikkeen asettamaan presidentille vastaehdokkaita ja vastaehdotuksia. Lokakuussa 2014 maassa syntyi väkivaltaisia mellakoita ja Compaorén vaadittiin eroavan presidentin virasta. Maahan julistettiin poikkeustila, ja 30. lokakuuta Burkina Fason armeijan komentaja Honore Traore syrjäytti Compaorén. 31\. lokakuuta Compaoré ilmoitti eroavansa presidentin virasta. 1\. marraskuuta Compaorèn vahvistettiin lähteneen maanpakoon Norsunluurannikolle. Burkina Fason väliaikaiseksi valtionpäämieheksi julistautui armeijan tukema Isaac Zida. Vuonna 2022 Compaoré tuomittiin sotarikostuomioistuimessa poissaolevana elinkautiseen vankeuteen osallisuudesta Sankaran murhaan. == Lähteet == == Aiheesta muualla == Luokka:Burkina Fason presidentit Luokka:Vuonna 1951 syntyneet Luokka:Elävät henkilöt
Mongolia (alue)

Mongolia on historiallinen alue Keski-Aasiassa. Siihen kuuluvat Mongolia, Sisä-Mongolia ja pienempiä mongolien asuttamia alueita pääasiassa Venäjällä. Alueella on yli 28 miljoonaa asukasta. Luokka:Aasian maantiede
Mansa Musa

Mansa Musa (1280–1337) oli Malin kuningaskunnan kuningas. Hän hallitsi vuosina 1312–1337. Mansa Musa piti itseään Malin kuningaskunnan perustajan Sundiata Keïtan jälkeläisenä. Kuningaskunta ulottui Atlantin rannikolta Nigerjoen suistosta Timbuktuun asti. Musa oli islaminuskoinen ja suoritti hadžin eli pyhiinvaellusmatkan Mekkaan. Matkaseurueeseen kuului niin paljon palvelijoita, että se oli kuin liikkuva kaupunki. Hän lahjoitti niin paljon kultaa Kairon kaupungille, että se riitti kahdeksikymmeneksi vuodeksi. Kairon sulttaani oli tottunut siihen, että vieraat lankeavat maahan hänen edessään. Mansa Musa ei suostunut siihen, mutta vieraili kuitenkin sulttaanin luona lahjoittaen tälle 40 000 kultarahaa. Huolettoman rahankäytön takia Kairon hinnat noin viisinkertaistuivat Mansa Musan käynnin aikana. Hän liitti tärkeät kaupungit Timbuktun ja Gaon valtakuntaansa. Hän myös rakensi paljon moskeijoita ympäri Malia ja teki islamista valtiouskonnon. Väitetään, että hänen hallituskaudellaan Malin kuningaskunnalla oli hallussaan yli puolet maailman kullasta ja Musa oli satumaisen rikas. Eurooppalaisessa kartassa vuodelta 1375 Malia symboloi kuningas, joka pitelee toisessa kädessään valtikkaa ja toisessa suurta kultakimpaletta. Tiedot hänestä ovat peräisin arabikronikoitsijoilta, jotka kuvailivat Mansa Musaa kaikista Länsi-Afrikan johtajista voimakkaimmaksi, rikkaimmaksi, vihollisten joukossa pelätyimmäksi ja pystyvimmäksi tekemään hyvää läheisilleen. == Lähteet == == Aiheesta muualla == Luokka:Kuninkaat Luokka:Malilaiset henkilöt Luokka:Vuonna 1280 syntyneet Luokka:Vuonna 1337 kuolleet
Karboksipeptidaasi

Karboksipeptidaasi on entsyymi, joka käsittelee polypeptideita pilkkomalla aminohappoja irti peptidiketjun vapaan karboksyylihapon puoleisesta päästä (vrt. aminopeptidaasi, joka pilkkoo aminopäästä R-NH2). Lopulta alkuperäinen proteiini on hydrolysoitu aminohapposeokseksi, joka absorboituu ohutsuolessa, siirtyy vereen ja kuljetetaan sinne missä aminohappoja tarvitaan. Karboksipedtidaasi erittäytyy inaktiivisena tsymogeenina, prokarboksipeptidaasina. Tämä suojaa erittäviä soluja. ==Lähteet== == Aiheesta muualla == Luokka:Ruoansulatusentsyymit Luokka:Hydrolaasit
Savage Poetry

Savage Poetry on saksalaisen power metal -yhtyeen Edguyn ensimmäinen pitkä albumi, joka julkaistiin vuonna 1995 ja kokonaan uudelleenäänitettynä versiona nimellä The Savage Poetry vuonna 2000. Yhtyeeltä kului levyn tekoon vain kaksi viikkoa, eikä jälki ollut parasta mahdollista. Ensimmäisessä julkaisussa Sammetin laulutyyli oli vielä kankeaa ja kappaleiden soitossakin tuli virheitä. Uudelleenäänitetyssä versiossa Sammetin laulu oli parantunut huomattavasti. Uusi rumpali Felix Bohnke soitti jo yhtyeessä ja Tobias Exxel bassossa, jolloin Sammet ainoastaan lauloi ja soitti kosketinsoittimia. ==Kappaleet== # # # # # # # # # ==Kokoonpano levyllä== *Tobias Sammet - laulu, basso, kosketinsoittimet *Jens Ludwig - kitara *Dirk Sauer - kitara *Dominik Storch - rummut == Aiheesta muualla == * Albumi Savage Poetry Discogs -sivustolla * Luokka:Vuoden 1995 esikoisalbumit Luokka:Edguyn albumit
Gunde Svan

Gunde Svan (s. 12. tammikuuta 1962 Vansbro, Ruotsi) on ruotsalainen maastohiihtäjä. Hän on nelinkertainen olympiavoittaja ja seitsenkertainen maailmanmestari. Svan sijoittui Oslon MM-kilpailuissa 1982 13:nneksi 15 kilometrin kilpailussa. Sarajevon olympialaisissa 1984 hän voitti kultaa 15 kilometrillä ja viestissä, hopeaa 50 kilometrillä ja pronssia 30 kilometrillä. Seefeldin MM-kilpailuissa 1985 hän voitti maailmanmestaruuden 30 ja 50 kilometrillä, sai pronssia viestissä ja sijoittui viidenneksi 15 kilometrillä. Oberstdorfin MM-kilpailuissa 1987 hän sai kultaa viestissä ja oli seitsemäs 30 kilometrillä. Svan voitti Calgaryn olympialaisissa 1988 kultaa 50 kilometrin vapaan hiihtotavan kilpailussa ja 4 × 10 kilometrin viestissä. 30 kilometrillä hän oli kymmenes ja 15 kilometrillä kolmastoista. Lahden MM-kilpailuissa 1989 hän voitti maailmanmestaruuden 15 ja 50 kilometrin vapaan hiihtotavan kilpailuissa sekä viestissä. 15 kilometrin perinteisen tyylin kilpailussa hän oli kuudes. Val di Fiemmen MM-kilpailussa 1991 hän sai kultaa 30 kilometrillä sekä hopeaa 15 ja 50 kilometrillä ja viestissä. Maastohiihdon maailmancupin Svan voitti viisi kertaa: 1983–1984, 1984–1985, 1985–1986, 1987–1988 ja 1988–1989. Hän voitti yhteensä 30 maailmancupin osakilpailua ja 16 Ruotsin- mestaruutta. Hän voitti vuosina 1965–1991 käymistään 615 hiihtokilpailusta 372. Hänen puolisonsa on hiihtäjä Marie Johansson. Hiihtouransa jälkeen Svan ajoi rallicrossin EM-sarjaa voittaen tuotantoautojen divisioonassa EM-pronssia vuonna 1995. Urheilu-uransa jälkeen hän on toiminut muun muassa tv-juontajana ruotsalaisversiossa ohjelmasta Seikkailujen linnake. Syksyllä 2007 Svan valittiin Ruotsin hiihtomaajoukkueen lajipäälliköksi. == Lähteet == Luokka:Ruotsalaiset maastohiihtäjät Luokka:Ruotsalaiset olympiavoittajat Luokka:Vuonna 1962 syntyneet Luokka:Elävät henkilöt
Kristianstad

Kristianstad on entinen Ruotsin kaupunki ja nykyinen Kristianstadin kunnan keskustaajama. Kristianstad sijaitsee Skånen läänissä ja historiallisessa Skånen maakunnassa. Kaupunkitaajama sijaitsee Araslövssjön- ja Hammarsjön- järvien välissä. Kristianstad oli kaupunkina vuoteen 1971, jolloin Ruotsissa siirryttiin yhteen kuntamuotoon. Vuoteen 1997 asti se oli myös Kristianstadin läänin pääkaupunki, mutta tuona vuonna lääni yhdistettiin Malmöhusin läänin kanssa Skånen lääniksi. Vuoden 2010 lopussa Kristianstadin taajamassa oli 35 711 asukasta. Kristianstad on Skånen läänin neljänneksi suurin taajama Malmön, Helsingborgin ja Lundin jälkeen. Vanhan Kristianstadin läänin alueen taajamista se on suurin. == Historiaa == Kristianstad on perustettu vuonna 1614 kantamaan Tanskan kuningas Kristian IV:n nimeä. * 1658 liittäminen Skånen mukana Ruotsin valtakuntaan * 1676–1678 tanskalaisten piirittämä * 1772 vallankumous Kustaa III:n nostamiseksi valtaistuimelle * 1775 Helgejoen uusi purkautumistie ja vedenpinnan tason aleneminen * 1794 Wenden tykistöprikaatin tulo kaupunkiin * 1811 Pohjois-Skånen jalkaväkirykmentti * 1847 suuri tulipalo * 1865 liittäminen valtakunnan rautatieverkkoon ==Media== Sanomalehti Kristianstadsbladet ilmestyy kuudesti viikossa. ==Väestönkehitys== ==Kuvia Kristianstadin kaupungista== Kuva:Kristianstad 070628-3.JPG|Stora torget, Stora kronohuset. Kuva:Kristianstad 070628-6.JPG‎|Kaupunginhotelli. Kuva:Kristianstad 070628-4.JPG‎|Rautatieasema. Kuva:Kristianstad 070628-5.JPG‎|Vanha kaupunginportti. Kuva:Kristianstad 070628-7.JPG‎|Teatteri. Kuva:Kristianstad 070628-2.JPG‎|Heliga Trefaldighetskyrkan. Kuva:Kvarnen2_kristianstad.jpg|Entinen Valsqvarn, nyk. toimistohotelli. == Ystävyyskaupungit == * Espoo, Suomi ==Katso myös== * Kristianstadin korkeakoulu * Karsholmin linna * Vittskövlen linna ==Lähteet== ==Aiheesta muualla== * Kristianstadin kunnan kotisivut * Luokka:Ruotsin kuntien keskustaajamat Luokka:Ruotsin kaupungit
Pete Doherty

Peter Doherty (s. 12. maaliskuuta 1979, Hexham, Northumberland) on toiminut brittiläisen punk ja garage-rock yhtyeen The Libertinesin johtomiehenä (yhdessä Carl Barâtin kanssa) ja sittemmin myös luotsannut uudempaa yhtyettä nimeltä Babyshambles. Hän on noussut Britanniassa suuren yleisön tietoon juorulehdissä laajalti raportoidun huumeongelmansa ansiosta sekä 2000-vuosikymmenen puolivälissä suhteestaan itsekin huumeita käyttäneeseen huippumalli Kate Mossiin. == Lähteet == Luokka:Englantilaiset laulajat Luokka:Vuonna 1979 syntyneet Luokka:Elävät henkilöt
Ismail Omar Guelleh

Ismail Omar Guelleh (s. 27. marraskuuta 1947) on Djiboutin nykyinen ja toinen presidentti. Hän seurasi vuonna 1999 virassa setäänsä, presidentti Hassan Gouled Aptidonia, joka oli suositellut häntä seuraajakseen. . Hänet valittiin toiselle kuusivuotiskaudelleen 8. huhtikuuta 2005. Ainoana ehdokkaana Guelleh sai 100 % äänistä. Kolmannelle kaudelle hänet valittiin 2011, ja tällä kertaa vastaehdokas Mohamed Warsama Ragueh sai 19% äänistä. Kolmas kausi oli mahdollinen vasta perustuslain muutoksen jälkeen. Guelleh ilmoitti tuolloin, että ei pyri neljännelle kaudelle. Vuoden 2016 vaaleissa Guelleh sai 87% äänistä. Kolme oppositiopuoluetta boikotoi vaaleja, ja myös ihmisoikeusjärjestöt arvostelivat niiden rehellisyyttä. Viidennelle kaudelle valinta toi noin 98% äänistä. Ainoa vastaehdokas oli uusi pelaaja politiikassa, pääoppositiopuolueet boikotoivat jälleen vaaleja. Nykyisessä perustuslaissa oleva 75 vuoden ikäraja lähestyy, joten tätä kautta pidetään jäälleen Gullehin viimeisenä. Guelleh kuuluu somalien issa-heimoon, mamassan- klaaniin. Ennen maansa itsenäistymistä hän työskenteli Ranskan siirtomaahallinnon virkamiehenä ja poliisitarkastajana. Djiboutin strategisen sijainnin takia suurvallat ovat siitä kiinnostuneita, ja Guelleh on onnistunut säilyttämään hyvät suhteet sekä Yhdysvaltojen, Venäjän että Kiinan kanssa. Läheiset suhteet entiseen emämaa Ranskaan ovat olleet hänelle erityisen tärkeitä. == Lähteet == == Aiheesta muualla == Luokka:Djiboutin presidentit Luokka:Vuonna 1947 syntyneet Luokka:Elävät henkilöt
Carl Barât

Carl Ashley Raphael Barât (s. 6. kesäkuuta 1978) oli brittiläisen garage rock -yhtye The Libertinesin toinen keulahahmo, mutta on sittemmin perustanut uuden yhtyeen nimeltä Dirty Pretty Things. == Lapsuus == Carl syntyi Basingstokessa ja asui lapsuudessaan äitinsä kanssa kommuunissa Somersetissa. Hän vietti nuoruutensa vuoroin kummankin vanhempansa seurassa, pojan isä oli töissä asetehtaassa kun taas äiti piti vaihtoehtoisemmista tapahtumista, kannatti rauhaa ja vastusti ydinvoimaa. == The Libertines == Vuonna 1996 opiskellessaan näyttämötaiteita Brunelin yliopistossa Barât tapasi tulevan yhtyekaverinsa Pete Dohertyn tämän sisaren Amyn kautta. Doherty ja Barât muodostivat nopeasti tiiviin ja läheisen ystävyyssuhteen. Omien kertomustensa mukaan he keksivät yhdessä myyttisen vision ”brittiläisestä arkadiasta” (kyseessä oli lähinnä teema, joka yhdistäisi historiallisen Britannian villeimpiä puolia dekadenttiin taiteilijaelämään) ja nimesivät sen ”Albioniksi”. Ystävykset hankkivat kitarat ja alkoivat kirjoitella kappaleita. Doherty ja Barât päättivät kirjoittaa kappaleet ja laulaa yhdessä. The Libertines -yhtye perustettiin pian basisti John Hassallin ja rumpali Gary Powellein kanssa. Alkuaikoina mukana oli myös Johnny Borrell, joka myöhemmin perusti oman menestyvän yhtyeen Razorlightin. Luokka:Brittiläiset laulajat Luokka:Brittiläiset kitaristit Luokka:Vuonna 1978 syntyneet Luokka:Elävät henkilöt
Ladinin kieli

Ladin on galloromaaniseen ryhmään kuuluva kieli, jota puhutaan Pohjois-Italian Dolomiiteilla Trenton, Bellunon ja Bolzanon maakunnissa. Sillä on noin 30 000 puhujaa. Ladin on läheistä sukua Sveitsissä puhuttavalle retoromaanille. Sitä ei pidä sekoittaa iberoromaanisten kielten ryhmään kuuluvaan ladinoon, vaikka ladinin italiankielinen nimi onkin ladino. Se on retoromaaninen kieli tai yksi sen murteista.Facta 2001 WSOY 1984 9. osa, palsta 535 Ladinia opetetaan Etelä- Tirolin kouluissa tasavertaisesti saksan ja italian rinnalla. Lisäksi kirkossa paikallishallinnossa käytetään yhä enemmän ladinin kieltä.. == Fonologia == === Konsonantit === Labiaali Alveodentaali Alveolaarinen palataalinen Palataali Velaari Glottaali Nasaali m n ɲ ŋ Klusiili b d g Affrikaatta dz dʑ ʤ Frikatiivi v z ʒ h Tremulantti r Approksimantti l Lähde: === Vokaalit === Etinen Keskinen Takainen Suppea i u Puolisuppea ø o Puoliavoin ɛ ə ɔ Avoin a Lähde: == Ladininkielinen media == Italian yleisradioyhtiö RAI Ladinia aloitti televisiolähetykset vuonna 1988. Lisäksi yksityinen radiokanava Radio Gherdëina Dolomites lähettää ohjelmaa kaikilla kolmella Etelä-Tirolin virallisella kielellä.. Usc di Ladins on tärkein ladininkielinen sanomalehti. == Lähteet == == Aiheesta muualla == Luokka:Romaaniset kielet Luokka:Italian kielet
Britten-Norman BN-2 Islander

Britten-Norman Islander (BN-2) on kevyt matkustajakone, jota valmisti englantilainen Britten-Norman-lentokonetehdas.Heinonen 1992 s. 250 ==Historia== Islanderin suunnittelu alkoi 1964. Koneen ensimmäinen prototyyppi lensi ensimmäisen kerran 13. kesäkuuta 1965. Ensimmäinen sarjatuotantokone lensi 24. huhtikuuta 1967. BN-2A oli parannettu versio, joka lensi ensimmäisen kerran vuonna 1969. Britten-Norman Defender oli koneen sotilasversion myyntinimi. Se lensi 20. toukokuuta 1970. Vuonna 1978 tuotiin markkinoille BN-2B Islander II-versio. Tämän potkuriturbiiniversio oli BN-2T. Koneen suurin versio sai nimen BN-2A Mk III Trislander, sen pyrstössä oli kolmas moottori. Sen ensilento tapahtui 11. syyskuuta 1970. Konetta valmistettiin myös lisenssillä. Eräs valmistaja oli IRMA Romaniassa, muita valmistajamaita olivat Belgia ja Filippiinit. ==Tekniset tiedot (BN-2A Islander)== * Miehistö 1 tai 2 * Matkustajia enintään 9 * Pituus 10,86 m * Kärkiväli 14,94 m * Korkeus 4,18 m * Siipipinta-ala 30,2 m² * Tyhjäpaino 1 627 kg * Lentopaino 2 994 kg * Voimalaite: 2 kpl Lycoming O-540-E4C, kummassakin 260 hv (195 kW) ==Suoritusarvot== * Huippunopeus 273 km/h * Lentomatka 1 400 km * Lakikorkeus 4 024 m * Nousunopeus 295 m/min ==Käyttö Suomessa== Yksi kone oli Suomen ilmavoimien yhteyskoneena vuosina 1974-75 sijoitettuna Kuljetuslentolaivueeseen Uttiin. Muita koneita oli suomalaisten pienempien lentoyhtiöiden käytössä 1970-luvulla. == Lähteet == * === Viitteet === == Aiheesta muualla == Luokka:Brittiläiset matkustajalentokoneet Luokka:Britten- Norman Luokka:1960-luvun matkustajalentokoneet
Kivespussi

Kivespussi () on miehen ulkoinen sukupuolielin, jonka sisällä kivekset ja lisäkivekset sijaitsevat. Kivespussin tarkoitus on pitää kivekset elimistön ulkopuolella, jolloin niiden lämpötila pysyy elimistön lämpötilaa alhaisempana, mikä on tärkeää siittiöiden elinkelpoisena säilymisen, ja siten hedelmällisyyden kannalta. ==Anatomiaa== Kivespussi sijaitsee vartalon etupuolella jalkojen välissä siittimen alla ja se muodostuu ihosta ja sidekudoksesta. Kivespussin iho on tyypillisesti ohut, pigmentoitunut ja kurttuinen. Lisäksi se on hyvin joustavaa ja se reagoi voimakkaasti lämpötilaan. Kivespussi muodostuu kahdesta puoliskosta, joita yhdistää keskellä näkyvä kivespussin sauma (). Kivespussin sauman kohdalla on kivespussin sisällä sidekudoksinen kivespussin väliseinä (), joka erottaa toisistaan oikean ja vasemman kiveksen. Kivesten korkeutta ja kivespussin kireyttä säätelee kaksi ohutta cremaster-lihasta, jotka sijaitsevat kivesten ja kivespussin välissä. Kivespussissa sijaitsee kaksi kivestä, joiden päällä on lisäkivekset. Lisäkiveksistä lähtee siemenjohtimet. Lisäksi kivespussiin tulee kaksi verisuonta ja kaksi hermoa. Kivespussissa voi olla pieni määrä kudosnestettä. Kivekset ja lisäkivekset ovat helposti tunnusteltavissa kivespussin ihon läpi, myös niiden muoto on mahdollista erottaa. On normaalia, että toinen kiveksistä roikkuu alempana. Murrosiästä lähtien kivespussissa kasvaa karvoja (ks. häpykarvoitus). ==Kivespussin toiminta== Jos kivespussissa on liian lämmintä, cremaster-lihakset rentoutuvat, jolloin kivespussin iho löystyy ja kivekset roikkuvat alempana. Jos kivespussissa on liian kylmä, se vetäytyy kasaan, jolloin kivekset nousevat lähemmäksi elimistöä siittimen tyven lähelle, jotta ne eivät jäähtyisi liikaa. Kivekset saattavat nousta jopa nivuskanavaan saakka. Kivespussi saattaa kiristyä myös seksuaalisen kiihottumisen vuoksi. ==Kivespussin merkitys seksuaalisuudessa== Kivespussi on tuntoherkkää aluetta, minkä vuoksi sillä on merkitystä seksuaalisuudessa. Itsetyydytyksessä on tavallista, että kivespussia hyväillään, koska se tuottaa mielihyvää. Myös kumppani voi hyväillä sitä. Kivespussin läpi voi tunnustella ja hyväillä kiveksiä. Kivespussin ja kivesten näkymisellä tai niiden muotojen erottumisella voi jo sinänsä olla eroottista merkitystä. ==Kivespussin sairaudet== Kivesten sairauksien lisäksi tyypillisiä kivespussiin liittyviä sairauksia ovat mm. hyvänlaatuiset nesterakkulat sekä hyvänlaatuiset talirauhaskasvaimet. Kiveskohjut eli varicocelet ovat kivespussin yläosan laajentuneita laskimoita, jotka aiheuttavat kipua ja harvemmin myös hedelmättömyyttä. Lisäkivekseen liittyvät tulehdukset voivat näkyä myös kivespussin turpoamisena, punoituksena ja kosketusarkuutena. Kiveksen kiertyminen taas on akuutti leikkaushoitoa vaativa tapaus, joka voi johtaa kiveksen menettämiseen. == Lähteet == * Fastiron.fi: Kivespussi (Arkistoitu versio) * Tohtori.fi: Kivekset (Arkistoitu versio) === Viitteet === Luokka:Uroksen sukupuolielimistö Luokka:Seulonnan keskeiset artikkelit
Lisäkives

Lisäkivekset () ovat osa miehen sukupuolielimiä, jotka varastoivat kivesten tuottamia siittiötä. Lisäkives sijaitsee kiveksen pinnalla. == Anatomiaa == Lisäkives on kiveksen pinnalla ja osittain kiveksen takana sijaitseva sykkyräinen elin, jonka tiehyessä kiveksen tuottamat siittiöt kypsyvät ja varastoituvat. Lisäkives on pitkänomainen ja alaspäin kapeneva elin, joka ulottuu kiveksen yläpäästä alapäähän. Lisäkiveksen alaosa eli häntä jatkuu siemenjohtimena. Lisäkiveksessä on kolme osaa. Lisäkiveksen pää (caput epididymidis) on kiveksen päällä sijaitseva lisäkiveksen laajin osa, johon siittiöt kiveksestä saapuvat. Lisäkiveksen päähän kiveksen verkosta (rete testis) tulevat vievät tiehyet (ductuli efferentes) johdattavat siittiöt 5–7 metriä pitkään mutkittelevaan lisäkivestiehyeen (ductus epididymidis), joka muodostaa lisäkiveksen rungon (corpus epididymidis) ja hännän (cauda epididymidis). Lisäkives sijaitsee kiveksen tavoin kivespussissa ja on tunnusteltavissa kivespussin läpi. == Toiminta == Kiveksessä muodostuneet siittiöt saapuvat lisäkiveksen päähän ja kulkevat edelleen lisäkiveksen runkoon ja häntään. Lisäkiveksen päässä olevat siittiöt eivät vielä kykene liikkumaan eivätkä ole hedelmöityskykyisiä. Siittiöt kypsyvät matkatessaan lisäkiveksen läpi, johon kuluu enintään kaksi viikkoa. Siemensyöksyn aikana siittiöitä siirtyy siemenjohtimeen peristalttisen liikkeen ansiosta, jonka jälkeen niihin sekoittuu mm. rakkularauhasen ja eturauhasen erittämiä nesteitä, jolloin muodostuu siemennestettä. == Lisäkiveksen sairaudet == Lisäkiveksen tyypillisin sairaus on lisäkivestulehdus eli epididymiitti (epididymitis). Tavallisimmat aiheuttajat ovat virtsateiden bakteerit ja klamydia nuorilla miehillä. Lisäkivestulehduksessa kivespussi voi olla turvonnut, punainen ja kosketusarka ja lisäkives kipeä, lisäksi voi olla kuumetta. == Lähteitä == * www.uku.fi Lisäkiveksen anatomiaa * www.hedelmallisyys.fi Lisäkives * www.fastiron.fi Kivespussi == Aiheesta muualla == *Pieni Tietosanakirja: Sukupuolielimet Luokka:Uroksen sukupuolielimistö Luokka:Seulonnan keskeiset artikkelit
Live at Budokan

Live at Budokan (myös At the Budokan tai Live at the Budokan) käsittää useita Tokion Nippon Budokan -hallissa taltioiduista levyistä. ;1970-luku * Live at the Budokan (Ian Gillan Bandin albumi), 1977 * Bob Dylan at Budokan, 1979 * Cheap Trick at Budokan, 1978 ;1980-luku * One Night at Budokan, Michael Schenker Groupin albumi vuodelta 1981 ;1990-luku * Live at Budokan (Stormtroopers of Deathin albumi), 1992 * Live at Budokan (Mr. Bigin albumi), 1997 * Live at the Budokan (Chicin albumi), 1999 ;2000-luku * Live at Budokan (Ozzy Osbournen albumi), 2002 * Live at Budokan (Sheryl Crown albumi), 2003 * Live at Budokan (Dream Theaterin albumi), 2004
Publius Crassus

Publius Licinius Crassus (kuoli 53 eaa.) oli roomalainen sotilas, joka toimi Gallian sodan aikana Julius Caesarin legaattina. Caesar lähetti hänet muun muassa Akvitaniaan kukistamaan roomalaisille vihamielisiä heimoja 57 eaa. Vuonna 54 eaa. Publius matkusti Syyriaan, missä hänen isänsä Marcus Licinius Crassus suunnitteli sotaa Parthiaa vastaan. Hänellä oli mukanaan noin tuhatpäinen gallialaisista koostuva ratsuväkiyksikkö. Hän kuoli Carrhaen taistelussa vuonna 53 eaa. johtaessaan ratsuväen vastahyökkäystä parthialaisia vastaan. Parthialainen katafraktiratsuväki oli kuitenkin liian voimakas ja sai saarrettua gallialaiset, jotka olivat erkaantuneet muusta armeijasta. Lopulta Publius määräsi erään sotilaansa surmaamaan hänet. Luokka:Roomalaiset sotilaat Luokka:Ennen ajanlaskun alkua syntyneet Luokka:Vuonna 53 eaa. kuolleet
Arno

Arno tarkoittaa seuraavia asioita: * Arno, miehen etunimi * Arno, atolli Tyynessämeressä * Arno, joki Italiassa * Arno, järvi Pihkovan alueella Venäjällä * HMS Arno, Britannian Kuninkaallisen laivaston hävittäjä.
Kolikko

Kolikko on pieni, litteä, (usein) kovasta metallista tai muovista lyömällä valmistettu litteä kiekko, jota käytetään pääsääntöisesti maksuvälineenä, käteisenä rahana. Kolikot julkaisee usein jokin virallinen taho, kuten valtio, hallitsija tai hallitus. Lyöjätahon tunnukset esiintyvät kolikossa sen tunnuspuolella. Arvopuolella kerrotaan kolikon nimellisarvo. Kolikko on nykyisistä maksuvälineistä vanhin. Kolikot ovat usein metallia tai metalliseosta, joskus myös synteettistä materiaalia. Ne ovat muodoltaan usein pyöreitä. Kolikot jotka on tehty arvokkaista metalleista kutsutaan Bullion- kolikoiksi. Muita kolikoita käytetään rahana, jokapäiväisissä maksutapahtumissa, setelirahojen joukossa. == Arvo == === Valuutta === Kolikkoja voidaan käyttää fiat-rahana. === Keräilykappaleena === Kolikon arvo keräilijälle määräytyy useimmiten sen kunnosta, historiallisesta merkittävyydestä, harvinaisuudesta, laadusta, muotoilun kauneudesta ja yleisestä keräilijöiden haluttavuudesta. == Käyttörahana == Rahankäsittelyn helpottamiseksi kolikkoina lyödään yleensä sellaiset nimellisarvot, joiden käyttö on suurinta ja joiden painaminen seteleinä olisi epätaloudellista nopeasta kierrosta johtuvan kulumisen aiheuttaman uusimistarpeen vuoksi. Poikkeuksia tästä ovat erilaiset juhlarahat, jotka voivat olla suuriarvoisiakin. Inflaation vuoksi pienimpiä kolikoita on usein poistettu käytöstä ja pienimpiä seteleitä alettu lyödä kolikoina. Esimerkiksi yhden ja kahden sentin eurokolikoista on haluttu luopua monissa euromaissa. Suomessa niitä ei alun perinkään otettu käyttöön. Toisinaan kolikon lyöntikustannukset saattavat ajan myötä ylittää reaaliarvon, kuten kävi alun perin täyskupariselle Yhdysvaltain yhden sentin metallirahalle. Tällöin nimellisarvosta joko luovutaan tai kolikkoa aletaan lyödä halvemmasta materiaalista. Suomen hopeamarkalle kävi samoin kuin Yhdysvaltain yhden sentin kolikolle. Leimakiilto tarkoittaa sitä kiiltoa, joka syntyy metallirahaa lyötäessä kolikon tasaisiin pintoihin. Kiilto katoaa kolikon kiertäessä, minkä vuoksi keräilijät haluavat usein rahat leimakiiltoisina.Suomalainen tietosanakirja, Weilin+Göös 1989–1993, ISBN 951-35-4644-6, hakusana leimakiilto. ==Etymologia== Kolikko on onomatopoeettinen sana, se kuvailee metallirahan kolinaa. Kolikon etu- eli tunnuspuolta sanotaan kruunaksi ja tausta- eli arvopuolta klaavaksi. Kruuna-nimitys juontaa juurensa siitä, että kolikon etupuolelle lyötiin kuninkaan tai vain hänen kruununsa kuva. ==Muuta käyttöä== Kolikoita voi myös käyttää erilaisten temppujen yhteydessä,Mieleni minun tekevi Yrjö Karilas s.48–54. tai arvottaessa jotakin voi heittää kruunaa ja klaavaa."kruunu ja klaava", Facta 2001 osa 9 palsta 195 ==Lähteet== ==Aiheesta muualla== * Luokka:Maksuvälineet Luokka:Seulonnan keskeiset artikkelit
John L. Hall

John Lewis Hall (s. 21. elokuuta 1934) on yhdysvaltalainen fyysikko, joka sai vuoden 2005 Nobelin fysiikanpalkinnon yhdessä Roy J. Glauberin kanssa optisen koherenssin kvanttiteorian kehittämisestä. John Hall ja Roy Glauber jakoivat palkinnon saksalaisen Theodor Hänschin kanssa.The Nobel Prize in Physics 2005 nobelprize.org Hall kävi koulunsa Denverissä ja opiskeli Carnegie Mellon -yliopistossa, missä hän väitteli vuonna 1961. Hän on kirjoittanut yli 250 vertaisarvioitua artikkelia ja saanut kymmenen patenttia. Hallin ja Theodor W. Hänschin kehittämällä tekniikalla voidaan määrittää näkyvän valon taajuuksia jopa 15 desimaalilla. Tekniikalla on käytännön sovelluksia esimerkiksi satelliittinavigoinnissa kuten GPS-järjestelmissä. == Lähteet == Luokka:Nobelin fysiikanpalkinnon saajat Luokka:Yhdysvaltalaiset fyysikot Luokka:Vuonna 1934 syntyneet Luokka:Elävät henkilöt
Roy J. Glauber

Roy Jay Glauber (1. syyskuuta 1925 New York – 26. joulukuuta 2018 Newton, Massachusetts) oli yhdysvaltalainen fyysikko, joka sai vuoden 2005 Nobelin fysiikanpalkinnon yhdessä John L. Hallin kanssa optisen koherenssin kvanttiteorian kehittämisestä. John Hall ja Roy Glauber jakoivat palkinnon saksalaisen Theodor Hänschin kanssa. Glauber toimi professorina Harvardin ja Arizonan yliopistoissa. Glauber kuoli 26. joulukuuta 2018 ollessaan 93 vuoden ikäinen. == Lähteet == Luokka:Yhdysvaltalaiset fyysikot Luokka:Nobelin fysiikanpalkinnon saajat Luokka:Vuonna 1925 syntyneet Luokka:Vuonna 2018 kuolleet
Isaias Afewerki

Isaias Afewerki (tigrinjaksi ኢሳይያስ ኣፈወርቅ, s. 2. helmikuuta 1946 Asmara) on Eritrean yksinvaltias ja ensimmäinen presidentti. Hänestä tuli presidentti maan itsenäistyessä 1993, mutta hän oli ollut de facto -johtaja jo ennen valintaa. Seuraavia vuodeksi 1997 suunniteltuja presidentinvaaleja ei koskaan käyty. Afewerkiä onkin pidetty yksipuoluejärjestelmäisessä maassa käytännössä diktaattorina. Hänen hallintonsa on vaientanut arvostelua maassa kieltämällä yksityiset sanomalehdet. Afewerki liittyi Eritrean Liberation Front (ELF) -itsenäisyysliikkeeseen vuonna 1966 saaden samana vuonna sotilaskoulutuksen Kiinassa. Hänestä tuli Eritrean People's Liberation Front (EPLF) -järjestön pääsihteeri 1987. Vuonna 2013 armeija yritti kapinoida Afewerkia vastaan mutta kapina tukahdutettiin. Varsinkin sen jälkeen Afewerkin valtaa on pönkittänyt palkkasotureista koostuva Tigray People’s Democratic Movement (TPDM). Etiopian entinen pääministeri Meles Zenawi oli Afewerkin serkku. == Lähteet == == Aiheesta muualla == * BBC:n artikkeli Afewerkistä (10. elokuuta 2005) Luokka:Eritrean presidentit Luokka:Diktaattorit Luokka:Vuonna 1946 syntyneet Luokka:Elävät henkilöt